വനിത കമീഷന് അധ്യക്ഷ പദവി സതീദേവിക്കുള്ള അംഗീകാരം വടകര: ലോക്സഭയിലേക്ക് വടകര പാര്ലമെന്റ്മണ്ഡലത്തില് നിന്ന് മുല്ലപ്പള്ളി രാമചന്ദ്രനോട് തോറ്റ ശേഷം പാര്ട്ടി വേദികളില് ഒതുങ്ങിയ അഡ്വ. പി. സതീദേവിക്ക് ലഭിച്ച വനിത കമീഷന് അധ്യക്ഷ പദവി വൈകിക്കിട്ടിയ അംഗീകാരം. 2004ല് കോണ്ഗ്രസിലെ എം.ടി. പത്മയെ വന് ഭൂരിപക്ഷത്തിലാണ് സതീദേവി പരാജയപ്പെടുത്തിയത്. 1,30,589 വോട്ടുകളുടെ ചരിത്ര വിജയമാണ് വടകര സതീദേവിക്ക് സമ്മാനിച്ചത്. 2009ല് മുല്ലപ്പള്ളി രാമചന്ദ്രനോട് 56,186 വോട്ടുകള്ക്ക് തോറ്റു. പിന്നീട് ജനാധിപത്യ മഹിള അസോസിയേഷന് പ്രവര്ത്തനങ്ങളുമായി മുന്നോട്ടു പോവുകയായിരുന്നു.പാര്ട്ടി സംസ്ഥാന കമ്മിറ്റി അംഗം, മഹിള അസോസിയേഷന് അഖിലേന്ത്യ സെക്രട്ടറി, സംസ്ഥാന സെക്രട്ടറി പദവികള് വഹിക്കുന്നു. കോഴിക്കോട് കേന്ദ്രീകരിച്ചാണ് വിദ്യാര്ഥി രാഷ്ട്രീയത്തിലൂടെ നേതൃരംഗത്തെത്തിയത്. ഒഞ്ചിയത്തെ പാര്ട്ടി പിളര്പ്പില് സംസ്ഥാന കമ്മിറ്റി അംഗമെന്ന നിലയില് പാര്ട്ടിക്ക് താങ്ങായി സതീദേവി മാറിയിരുന്നു. പി. ജയരാജെന്റ സഹോദരിയാണ്. സതീദേവിയുടെ ഭര്ത്താവ് സി.പി.എം മുന് ജില്ല സെക്രട്ടറി പരേതനായ എം. ദാസനാണ്. മകള് അഞ്ജലി. വനിത കമീഷന് അധ്യക്ഷയായി സതീദേവി ഒന്നിന് ചുമതലയേല്ക്കുംതിരുവനന്തപുരം: കേരള വനിത കമീഷന് അധ്യക്ഷയായി അഡ്വ. പി. സതീദേവി ഒക്ടോബര് ഒന്നിന് ചുമതലയേല്ക്കും. കേരള വനിത കമീഷെന്റ ഏഴാമത്തെ അധ്യക്ഷയാണ് കോഴിക്കോട് വടകര സ്വദേശിയായ സതീദേവി.2004 മുതല് 2009 വരെ വടകരയില് ലോക്സഭ മണ്ഡലത്തില്നിന്നുള്ള പാര്ലമെന്റ് അംഗമായിരുന്നു.കോഴിക്കോട് ജില്ല സഹകരണബാങ്ക് പ്രസിഡന്റ്, സംസ്ഥാന സഹകരണബാങ്ക് ഡയറക്ടര്, ഉത്തര മേഖല ഉപഭോക്തൃ തര്ക്ക പരിഹാര ഫോറം അംഗം എന്നീ നിലകളില് പ്രവര്ത്തിച്ചിട്ടുണ്ട്.കണ്ണൂര്, കോഴിക്കോട് ജില്ല കോടതികളില് അഭിഭാഷകയായിരുന്നു. മഹിള അസോസിയേഷന് സംസ്ഥാന സെക്രട്ടറിയും സുശീലാ ഗോപാലന് സ്ത്രീപദവി നിയമപഠനകേന്ദ്രം അധ്യക്ഷയുമായിരുന്നു.